Kodak

Eastman Kodak Company on monikansallinen yritys, joka tuottaa valokuvausmateriaalia ja -tarvikkeita, sekä lääkkeitä. Sen pääkonttori on Rochesterissa, New Yorkin osavaltiossa Yhdysvalloissa. Yhtiön perusti George Eastman vuonna 1888.

Historia
Kodak aloitti valmistamalla amatöörien käyttöön helppokäyttöisiä kameroita, filmiä, valokuvapaperia ja valokuvien valmistukseen tarvittavia kemikaaleja. Alkujaan Kodak tunnettiinkin kemikaalialan yrityksenä. Kodak on luonut monia valokuvausalaa mullistavia tuotteita historiassaan. Ensimmäinen oli vuonna 1888 Kodak No.1 -kamera, jossa käytettiin lasilevyjen sijasta rullafilmiä. Tämä avasi tietä kinematografin ja elokuvan kehitykseen. Toinen markkinoita mullistava tuote oli ensimmäinen laatikkokamera Kodak Brownie, joka teki valokuvauksesta lastenkin harrastuksen vuonna 1900.  

Digitaaliajan tullessa Eastman Kodak laajeni tekemällä joukon yritysostoja. Vuonna 2005 se oli Yhdysvaltojen suurin digitaalikameroiden valmistaja.

Tammikuussa 2012 Kodak hakeutui velkasaneeraukseen. Helmikuussa Kodak ilmoitti, että sen kameratuotanto lopetetaan kesäkuun loppuun mennessä. Samalla Kodak etsi jatkajaa kamerabrändilleen, ja tarkoituksena oli keskittyä seuraavaksi tekemään ainoastaan kuvien tulostamiseen tarvittavaa teknologiaa.

Vuonna 2020 Kodak sai Yhdysvaltain hallinnolta 765 miljoonan dollarin lainan, jolla se alkaa lääkeaineiden valmistajaksi. Laina myönnettiin siksi, että Yhdysvallat haluaa kasvattaa riippumattomuuttaan ulkomailta tuotavista lääkkeistä, muun muassa COVID19-lääkkeistä.

 Kodachrome 
Vuonna 1935 esiteltyChris Foresman, Arstechnica: Death of Kodachrome belies technological leap it represented, arstechnica.com 30.9.2009, viitattu 2.7.2009] "Though it may seem like an anachronism that has lived far past its prime, the oldest color film was a mind-blowing revolution when it was first introduced in 1935." Kodachrome oli ensimmäinen suurelle yleisölle markkinoitu väridiafilmi. Sen kehitysprosessi (C-14) poikkesi muista värifilmeistä, vaati kalliita laitteita ja kuormitti ympäristöä. Prosessin monimutkaisuuden vuoksi Kodachromen menekki romahti 1980-luvun lopullaChris Foresman, Arstechnica: Death of Kodachrome belies technological leap it represented, arstechnica.com 30.9.2009, viitattu 2.7.2009. "The complicated, expensive, and environmentally challenging K-14 process for Kodachrome is a big part of the reason the film waned in popularity after the 1980s.". Digitaalikuvauksen kasvaneen suosion vuoksi Kodak lopetti Kodachromen valmistuksen kesäkuussa 2009Chris Foresman, Arstechnica: Death of Kodachrome belies technological leap it represented, arstechnica.com 30.9.2009, viitattu 2.7.2009]"Kodak last week announced that it was discontinuing its venerable Kodachrome film, sending it gently into that good night after 74 long years.".

Valokuvaaja Steve McCurry sai käyttöönsä viimeisen Kodakin valmistaman Kodachrome 64 -filmirullan. Hän teki kesällä 2010 kuusiviikkoisen matkan, jolla hän otti kuvia, joissa tiivistyy hänen uransa. Rullan 36 kuvasta pari valottui. National Geographic -televisiokanava on tehnyt matkasta vuonna 2011 esitetyn dokumentin.Kodakin viimeinen Kodachrome-rulla matkasi maailman ympäri, Yle, Kulttuuri, 6.8.2010, viitattu 7.8.2010 Filmin mukaan on nimetty myös vuoden 2017 road movie Kodachrome ja Paul Simonin kappale ”Kodachrome” vuodelta 1973.

 Lähteet 

 Aiheesta muualla 

Kodakin sivusto

Luokka:Valokuvausalan yhtiöt
Luokka:Optiikanvalmistajat
Luokka:Yhdysvaltalaiset teollisuusyritykset
Luokka:Yhdysvaltalaiset pörssiyhtiöt
Luokka:Valokuvausalan tuotemerkit